109. ΑΠΟΦΑΣΗ ΕΠΙΤΡΟΠΗΣ ΤΙΜΩΝ ΚΑΙ ΕΙΣΟΔΗΜΑΤΩΝ Αριθ. 2045 Συνεδρίαση της 25/30 Αυγ.  1994 (ΦΕΚ Β΄ 653) Ορισμός του ύψους του ανταποδοτικού τέλους υπέρ της Ελληνικής Ραδιοφωνίας-Τηλεόρασης Α.Ε. ΑΠΟΦΑΣΙΖΕΙ ΟΜΟΦΩΝΑ 1.Να καθορισθεί από 1.9.1994 το ύψος του ανταποδοτικού τέλους υπέρ της ΕΡΤ-Α.Ε., στο ποσό των 750 δραχμών μηνιαίως ανά μετρητή κατανάλωσης ηλεκτρικού ρεύματος, τέλος το οποίο εισπράττεται μέσω των Λογαριασμών της ΔΕΗ. 2.Από την καταβολή του παραπάνω ανταποδοτικού τέλους απαλλάσσονται, πέραν των υπό του  Σελ. 296,454 Τεύχος 1286-Σελ. 96 άρθρ. 14 παρ. 4 του Νόμ. 1730/1987, όπως τροποποιήθηκε και ισχύει σήμερα, προβλεπομένων κατόχων μετρητών και οι: α)Κάτοχοι μετρητών, για όσο χρονικό διάστημα καταναλώνουν ηλεκτρική ενέργεια αξίας μέχρι και 500 δρχ. μηνιαίως. β)Οι πάσης φύσεως Χριστιανικοί Ιεροί Ναοί ανεξαρτήτως χαρακτηρισμού (Ενοριακοί, Μοναστηριακοί, Εξωκκλήσια, Νεκροταφεία, ηλεκτροδοτούμενοι τάφοι κ.λπ) και δόγματος, καθώς και οι Ναοί και Χώροι λατρείας των κατά το άρθρ. 13 παρ. 2 του Συντάγματος γνωστών θρησκειών. 3.Ορίζει την προμήθεια της ΔΕΗ για την είσπραξη απ’ αυτή και απόδοση στην ΕΡΤ-Α.Ε. του ανωτέρω ανταποδοτικού τέλους σε ποσοστό 0,5%. 4.Η ισχύς της απόφασης αρχίζει την 1η Σεπτ. 1994. 5.Εξουσιοδοτείται ο Υπουργός Τύπου και Μέσων Μαζικής Ενημέρωσης να προβεί στις απαραίτητες ενέργειες για την εκτέλεση της απόφασης αυτής. 